На основание чл.69а, ал.3 от ЗОП Ви уведомяваме, че на 13.09.2012 год. от 9.00 часа в сграда "Ректорат", ул. "Марин Дринов" № 55, гр.Варна на открито заседание на комисията за провеждане на открита процедура за възлагане на обществена поръчка с предмет: “Доставка на хранителни продукти за нуждите на Студентски общежития и столове при Медицински университет “Проф.д-р П.Стоянов” – Варна” ще бъдат отворени и оповестени ценовите оферти на участниците.

На заседанието могат да присъстват участниците или нотариално упълномощени от тях представители, както и представители на средствата за масово осведомяване след представяне на документ за принадлежност към съответната медия и юридически лица с нестопанска цел, след представяне на документ от представителните органи на юридическото лице с нестопанска цел, с който са упълномощени да присъстват на заседанията на комисията.